سالام ساروان چاغداش آذربایجان پوئزییاسی نین مشهور سیمالارینداندیر.
او, 1966-جی ایلده جلیل آباد رایونوندا آنادان اولوب. سالام "یولو قارشیلا", "شعیری سئومه ین شاعیر" کیتابلارینین مؤلیفی دیر.
باغیشلا, اوتاغیم تؤر-تؤکونتودو
یووام دیمدیگیمده گزیرم هله...
سنسیز یئرده یوخدو, دربه در منه
گل ائ, گل قیریلیب قیراغا دوشموش
او قول بوداغیمدان مئیوه دَر منه
بیلمیرم کئچیریم هانسی حالینی
اویناییم تویونا, باتیم یاسینا؟
هر گون نئچه مکتوب یازیب جیریرام
جیریب توللاییرام... پست قوتوسونا
گؤزلمه کدن گؤزوم چوخورا دوشوب
گژر هئچ سوروشورسان, نه چؤکونتودور؟
سنلی خاطیره لر داغیلیب ائوه
باغیشلا, اوتاغیم تؤر-تؤکونتودو
اؤله سن بیر دوشمن سئویندیره سن
اؤلوب ییخیلاسان ییخیلاندادا دا...
سالخیم بوزلار کیمی سینیب گئده سن
دئییرلر تورپاغین آلتی سویوقدو
نولا, قبرینه ده یانیب گئده سن
گؤزلرین تاوانا دَییب-قاییدا
اوره یین آتلانیب چؤللره دوشه...
سالیب ایتیره سن خاطیره لری
آنجاق اعتیبارلی اللره دوشه...
اؤله سن بیر دوشمن سئویندیره سن
آردینجا باری بیر «ساغ اول»ون اولا...
گؤزونو قاپایان بیر قیز اللری
بو, سنین ایلک قادین سیغالین اولا!
azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab